Madžapahita

Madžapahita bija hindu un budistu impērija, kas pastāvēja no 1292. līdz 1527. gadam Javas salā. Savā plaukumā tā izpletās teju pa visu šobrīdējo Indonēzijas un Malaizijas teritoriju. Pēc pilsoņu kara, kas samazināja impērijas varu pār tās vasaļiem, tā sāka sarukt līdz pavisam sabruka pēc Demakas Sultanāta iebrukuma 1527. gadā. Madžapahitas sabrukums pavēra durvis islāma karaļvalstīm Javas salā.

Madžapahitu pēc veiksmīga mongoļu iebrukuma atvairīšanas dibināja Radens Vidžaja — vienlaicīgi viltīgi izmantojot mongoļu iebrukumu, lai sagrautu iepriekš pastāvošo Singasari karalisti.

Madžapahita bija viena no pēdējām ievērojamām hindu un budistu impērijām Dienvidaustrumāzijā. Tā tiek uzskatīta arī kā priekštece Indonēzijas valsts robežām. Tās kulturālā nozīme Indonēzijas valstī ir ievērojama, jo tās valdnieku vārdi vēl joprojām tiek izmantoti pilsētu rajoniem, ielām. Tās arhipelāga robežu nosaukums — Nusantara — tiek izmantots kā nosaukums Indonēzijas topošajai, jaunajai galvaspilsētai Kalimantānas (Borneo) salā.

 Atsauces 

Kategorija:Bijušās valstis Āzijā
Kategorija:Indonēzijas vēsture
Kategorija:Malaizijas vēsture